תערוכת פשעי המלחמה של הוורמאכט

מפגינים נגד התערוכה ב[[מינכן ב -12 באוקטובר 2002, עם כרזות פרו-ורמכט]]
תערוכת פשעי המלחמה של הוורמאכט (בגרמנית: Wehrmachtsausstellung) הייתה סדרה של שתי תערוכות שהתמקדו בפשעי המלחמה של הוורמאכט במלחמת העולם השנייה.

==רקע==
התערוכות סייעו בהפרכת המיתוס לפיו לא היה הוורמאכט שותף לפשעי המלחמה של גרמניה הנאצית. שתי התערוכות הופקו על ידי מכון המבורג למחקר חברתי (Hamburger Institut für Sozialforschung); הראשונה, תחת הכותרת "מלחמת השמדה: פשעי הוורמאכט מ-1941 עד 1944" (Vernichtungskrieg. Verbrechen der Wehrmacht 1941 bis 1944), נפתחה בהמבורג ב-5 במרס 1995 והוצגה ב-33 ערים גרמניות ואוסטריות, בהן הערים המבורג, מינכן, ברלין, בילפלד, וינה ולייפציג.

באמצעות מסמכים כתובים מתקופת מלחמת העולם השנייה וכן צילומי ארכיון הראו המארגנים כי הוורמאכט "היה מעורב בתכנון ובביצוע מלחמת השמדה נגד יהודים, שבויי מלחמה ואוכלוסייה אזרחית". ההיסטוריונים האנס הר וגרד האנקל (Gerd Hankel) אצרו תערוכה זו. צפו בה 800,000 מבקרים, לטענת המארגנים. תפיסת הוורמאכט כבלתי פגום התערערה לאור העדויות. ב-9 במרס 1999 בשעה 4:40 בבוקר הותקפה התערוכה בזארבריקן בפצצה שפגעה בבניין בית הספר התיכון למבוגרים בו התקיימה התערוכה ובכנסייה הסמוכה לכנסיית "שלוסקירכה" (Schlosskirche).

התערוכה השנייה הוצגה לראשונה בברלין בנובמבר 2001 וניסתה ליישב מחלוקת שנוצרה עקב התערוכה הראשונה.

== ביקורת וסקירה ==
הפגנה נגד התערוכה במינכן, 2002
ביקורת הושמעה על ייחוס שגוי, כגון תמונות של זוועות שביצעו חיילי ברית המועצות ויוחסו בטעות לגרמנים, וכן תמלול של חלק מהתמונות בתערוכה, למשל על ידי ההיסטוריון יליד פולין בוגדן מוזיאל וההיסטוריון ההונגרי קרישטיאן אונגווארי (Krisztián Ungváry). לאור הביקורת השעה ראש ומייסד מכון המבורג למחקר חברתי, יאן פיליפ רמצמה , את התצוגה, בהמתנה לבחינת תוכנה על ידי ועדת היסטוריונים. בסקירה עלה שרק 20 מתוך 1,400 מבין התמונות שהוצגו בתערוכה היו תמונות של זוועות סובייטיות.

בדו"ח הוועדה מנובמבר 2000 נאמר כי ההאשמות על חומרים מזויפים אינן מוצדקות, אך כי בחלק מהתיעוד של התערוכה היו אי דיוקים וכי הטענות שהוצגו בתערוכה היו גורפות מדי.

בדו"ח אישרה הוועדה את אמינות התערוכה באופן כללי והסבירה כי הטעויות כבר תוקנו. הוועדה המליצה להרחיב את התערוכה כך שתכלול גם פרספקטיבה של הקורבנות, תוך הצגת החומר אך תוך השארת המסקנות לצופים.

התערוכה אינה על פשעיו של הוורמאכט בפולין הכבושה משני צדי קו קורזון. פשעים אלה הוצגו מאוחר יותר בתערוכה שונה בשם "הקשיחות הרבה ביותר: פשעי הוורמאכט בפולין, ספטמבר ואוקטובר 1939" (Größte Härte: Verbrechen der Wehrmacht) על ידי המכון להיסטוריה גרמנית בוורשה (Deutsches Historisches Institut Warschau).

== תערוכה מתוקנת, 2004-2001 ==
התערוכה המעודכנת נקראה "פשעי הוורמאכט: ממדיה של מלחמת השמדה, 1944-1941" (Verbrechen der Wehrmacht. Dimensionen des Vernichtungskrieges). התערוכה התמקדה במשפט הבינלאומי הפומבי והוצגה כתערוכה ניידת בין השנים 2001–2004. לאחר מכן הועברה לצמיתות למוזיאון הגרמני להיסטוריה בברלין.

== סרטים ==
הסרט התיעודי Der unbekannte Soldat (החייל האלמוני) מאת מיכאל ורהובן הוצג בקולנוע מאוגוסט 2006. הוא משווה בין שתי הגרסאות של התערוכות, ומציג את הרקע של יוצר התערוכה, יאן פיליפ רמצמה.

== ראו גם ==
* מיתוס הוורמאכט החף מפשעי מלחמה
* פשעי המלחמה של הוורמאכט
* פשעי הנאצים נגד האומה הפולנית 
* יחס הגרמנים לאסירי מלחמה סובייטים
* צדק נאצי ללא עונש: מסמכים על צדק נאצי

== לקריאה נוספת ==
<div style="direction: ltr;">

* 
* הרטמן, כריסטיאן; הורטר, יוהנס; Jureit, Ulrike (2005): Verbrechen der Wehrmacht. Bilanz einer Debatte [פשעי הוורמאכט: ביקורת על הדיון], מינכן: , הוצאת C.H. Beck 
</div>

== קישורים חיצוניים ==
* [https://www.yadvashem.org/he/podcast/podcast-1.html הצבא הגרמני והשואה] - הפודקאסט של יד ושם (עם תמלול)
<div style="direction: ltr;">

* [http://www.verbrechen-der-wehrmacht.de/docs/home.htm Institut für Sozialforschung: Verbrechen der Wehrmacht.] [http://www.verbrechen-der-wehrmacht.de/docs/home.htm Dimensionen des Vernichtungskrieges 1941-1944] 
* [http://www.his-online.de/download/Kommissionsbericht.pdf Bericht der Kommission zur Überprüfung der Ausstellung "Vernichtungskrieg.] [http://www.his-online.de/download/Kommissionsbericht.pdf Verbrechen der Wehrmacht 1941 bis 1944 "(PDF, 362 KB)] 
* [http://dispatch.opac.ddb.de/DB=4.1/SET=1/TTL=4/CMD?ACT=SRCHA&IKT=8500&SRT=YOP&TRM=verbrechen+wehrmacht+ausstellung Deutsche Nationalbibliothek: Titel zum Thema] 
* [http://hermes.zeit.de/pdf/archiv/2004/05/Wehrmacht_.pdf וולקר אולריך (Die ZEIT, 22 בינואר 2004): Gespräch mit Ulrike Jureit, Jan Philipp Reemtsma and Norbert Frei zum Abschluss der Ausstellung ]
* [http://www.klick-nach-rechts.de/wehrmacht/ Klick-nach-rechts: Materialiensammlung rund um die Wehrmachtsausstellung ]
</div>

== הערות שוליים ==

קטגוריה:1999
קטגוריה:2001
קטגוריה:ורמאכט
קטגוריה:השואה: מסמכים ותיעוד
קטגוריה:זיכרון השואה
קטגוריה:פשעי מלחמה של גרמניה במלחמת העולם השנייה
קטגוריה:תערוכות